[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.4.2009

COM(2009) 202 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα και προϊόντα αλιείας

ΑΙΤΙΟΛΟΓΙΚΗ ΕΚΘΕΣΗ

1. Πλαίσιο της πρότασης

1.1. Αιτιολόγηση και στόχοι της πρότασης

Η Επιτροπή, επικουρούμενη από την ομάδα «Δασμολογική Οικονομία», εξέτασε όλες τις αιτήσεις για προσωρινές αναστολές των αυτόνομων δασμών του κοινού δασμολογίου που υποβλήθηκαν από τα κράτη μέλη. Η συνημμένη πρόταση αφορά ορισμένα βιομηχανικά και γεωργικά προϊόντα. Οι αιτήσεις αναστολής που αφορούν τα προαναφερόμενα προϊόντα εξετάστηκαν βάσει των κριτηρίων που περιλαμβάνονται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (βλ. ΕΕ C 128 της 25.4.1998, σ. 2). Μετά την εν λόγω εξέταση, η Επιτροπή εκτιμά ότι δικαιολογείται η αναστολή των δασμών για τα προϊόντα που απαριθμούνται στο παράρτημα I της συνημμένης πρότασης κανονισμού. Τα προϊόντα, για τα οποία η διατήρηση αναστολής δεν εξυπηρετεί πλέον το οικονομικό συμφέρον της Κοινότητας, έχουν απαλειφθεί. Τα παραρτήματα του παρόντος κανονισμού περιλαμβάνουν κατάλογο των προϊόντων για τα οποία προτείνεται αναστολή ή για τα οποία απαιτείται τροποποίηση της περιγραφής, καθώς και κατάλογο των προϊόντων που διαγράφονται από το παράρτημα του κανονισμού (ΕΚ) αριθ. 1255/96. Η περίοδος ισχύος του μέτρου εκτείνεται από 1ης Ιουλίου 2009 μέχρι 31 Δεκεμβρίου 2013, προκειμένου στη διάρκεια αυτή να διενεργηθεί η οικονομική εξέταση των επιμέρους αναστολών. Οι αναστολές, των οποίων η ανάκληση ή η συνέχιση θεωρείται αναγκαία από την Επιτροπή και την ομάδα «Δασμολογική Οικονομία», θα παραταθούν ή θα εξαλειφθούν μετά την εν λόγω ημερομηνία.

1.2. Γενικό πλαίσιο

Η Κοινότητα έχει συμφέρον να αναστείλει πλήρως τους αυτόνομους δασμούς του κοινού δασμολογίου για ορισμένα νέα προϊόντα τα οποία δεν περιλαμβάνονται στο παράρτημα του κανονισμού (ΕΚ) αριθ. 1255/96 του Συμβουλίου για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα και προϊόντα αλιείας.

1.3. Ισχύουσες διατάξεις στο πεδίο της πρότασης

ΕΕ L 158 της 29.6.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1/2009 (ΕΕ L 1 της 5.1.2009, σ. 1).

1.4. Συνοχή με άλλες πολιτικές και στόχους της Ένωσης

Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Ειδικά η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες και δυνάμει υποψήφιες χώρες των Δυτικών Βαλκανίων).

2. Διαβούλευση με τους ενδιαφερόμενους και εκτίμηση επιπτώσεων

2.1. Διαβουλεύσεις με τα ενδιαφερόμενα μέρη

Μέθοδοι διαβούλευσης, κύριοι τομείς που αφορά η πρόταση και γενικά χαρακτηριστικά των ερωτηθέντων

Ζητήθηκε η γνώμη της ομάδας «Δασμολογική Οικονομία», η οποία αντιπροσωπεύει τον βιομηχανικό κλάδο κάθε κράτους μέλους.

Περίληψη των απαντήσεων και τρόπος με τον οποίο ελήφθησαν υπόψη

Όλες οι αναστολές που παρατίθενται ανταποκρίνονται στη συμφωνία που επιτεύχθηκε κατά τις συνομιλίες στο πλαίσιο της ομάδας «Δασμολογική Οικονομία».

2.2. Προσφυγή στη γνώμη εμπειρογνωμόνων

Σχετικοί επιστημονικοί τομείς / εμπειρογνωμοσύνη

Εμπειρογνώμονες που εκπροσωπούν τα κράτη μέλη στην Ομάδα «Δασμολογική Οικονομία».

Χρησιμοποιηθείσα μεθοδολογία

Ανοικτή διαβούλευση.

Κύριες οργανώσεις/ εμπειρογνώμονες που συμμετείχαν στη διαβούλευση

Εμπειρογνώμονες που ορίσθηκαν από κάθε κράτος μέλος.

Περίληψη των γνωμοδοτήσεων που ελήφθησαν και χρησιμοποιήθηκαν

Δεν αναφέρθηκαν ενδεχόμενοι σοβαροί κίνδυνοι με μη αναστρέψιμες συνέπειες.

Μέσα που χρησιμοποιήθηκαν για τη δημοσιοποίηση των απόψεων των εμπειρογνωμόνων

Δημοσίευση της πρότασης.

2.3. Εκτίμηση αντικτύπου

Απαλλάσσοντας την κοινοτική βιομηχανία από δασμούς ύψους 11.300.000 ευρώ το κόστος παραγωγής των τελικών προϊόντων μειώνεται. Αυτό ενισχύει τη θέση αγοράς των αγαθών που παράγονται στο εσωτερικό της ΕΕ έναντι των ανταγωνιστικών προϊόντων που εισάγονται από τρίτες χώρες. Είναι σύμφωνη με τις αρχές που καθορίζονται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις. Η προτεινόμενη τροποποίηση αποτελεί μέσο για τη διατήρηση και τη δημιουργία νέων θέσεων εργασίας στην Ευρωπαϊκή Ένωση. Η πρόταση περιλαμβάνεται στο πρόγραμμα εργασίας και στο νομοθετικό πρόγραμμα της Επιτροπής για το 2009.

3. Νομικά στοιχεία τησ πρότασησ

3.1. Συνοπτική παρουσίαση της προτεινόμενης δράσης

Πρόταση κανονισμού του Συμβουλίου που τροποποιεί τον κανονισμό (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα και προϊόντα αλιείας.

3.2. Νομική βάση

Άρθρο 26 της συνθήκης ΕΚ.

3.3. Αρχή της επικουρικότητας

Η αρχή της επικουρικότητας δεν εφαρμόζεται, δεδομένου ότι η πρόταση εμπίπτει στην αποκλειστική αρμοδιότητα της Κοινότητας.

3.4. Αρχή της αναλογικότητας

Η πρόταση είναι σύμφωνη με την αρχή της αναλογικότητας για τους ακόλουθους λόγους:

Τα εν λόγω μέτρα συνάδουν με τις αρχές που αποσκοπούν στην απλούστευση των διαδικασιών για τους φορείς εξωτερικού εμπορίου και είναι σύμφωνα με την ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις.

3.5. Επιλογή μέσων

Προτεινόμενα μέσα: Κανονισμός

Η προσφυγή σε άλλα μέσα δεν θα ήταν σκόπιμη για τους ακόλουθους λόγους:

Δυνάμει του άρθρου 26 της συνθήκης ΕΚ, οι αναστολές και οι αυτόνομες δασμολογικές ποσοστώσεις εγκρίθηκαν από το Συμβούλιο το οποίο αποφάσισε με ειδική πλειοψηφία κατόπιν πρότασης της Επιτροπής.

4. Δημοσιονομικές επιπτώσεις

Μη εισπραχθέντες δασμοί συνολικού ύψους 11.300.000 ευρώ ετησίως.

5. Πρόσθετες πληροφορίες

5.1. Απλούστευση

Στο παράρτημα Ι της πρότασης κανονισμού θα δημοσιευτεί διαφορικός κατάλογος των δασμολογικών αναστολών. Στο παράρτημα ΙΙ απαριθμούνται οι καταργήσεις.

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα και προϊόντα αλιείας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής[1],

Εκτιμώντας τα ακόλουθα:

(1) Είναι προς το συμφέρον της Κοινότητας να αναστείλει πλήρως τους αυτόνομους δασμούς του κοινού δασμολογίου για ορισμένα νέα προϊόντα τα οποία δεν περιλαμβάνονται στο παράρτημα του κανονισμού (ΕΚ) αριθ. 1255/96 του Συμβουλίου[2].

(2) Οι κωδικοί ΣΟ και TARIC 0304 29 61 10, 0304 99 99 31, 3902 90 90 97, 3903 90 90 85, 7410 21 00 70, 7606 12 91 20 και 7606 12 93 20 για πέντε προϊόντα τα οποία επί του παρόντος περιλαμβάνονται στο παράρτημα του κανονισμού (ΕΚ) αριθ. 1255/96 πρέπει να διαγραφούν από τον κατάλογο, διότι η Κοινότητα δεν έχει πλέον συμφέρον να διατηρήσει την αναστολή των αυτόνομων δασμών του κοινού δασμολογίου γι’ αυτά τα προϊόντα.

(3) Η περιγραφή τριάντα δύο αναστολών στον κατάλογο πρέπει να τροποποιηθεί προκειμένου να ληφθούν υπόψη οι τεχνικές εξελίξεις των προϊόντων και οι οικονομικές τάσεις της αγοράς. Οι εν λόγω αναστολές πρέπει να διαγραφούν από τον κατάλογο του παραρτήματος του κανονισμού (ΕΚ) αριθ. 1255/96. Με τη νέα περιγραφή τους πρέπει να θεωρηθούν ως νέες αναστολές και ως εκ τούτου πρέπει να ενσωτατωθούν ως τέτοιες στο εν λόγω παράρτημα. Για λόγους σαφήνειας οι τροποποιηθείσες αναστολές πρέπει να φέρουν αστερίσκο στην πρώτη στήλη του παραρτήματος I και του παραρτήματος II του παρόντος κανονισμού. Όσον αφορά τα προϊόντα του κωδικού ΣΟ και TARIC 9001 90 00 60, η περιγραφή πρέπει να τροποποιηθεί με ισχύ από την 1η Ιανουαρίου 2009.

(4) Η πείρα έχει αποδείξει ότι είναι αναγκαίο να προβλέπεται ημερομηνία λήξεως των αναστολών που παρατίθενται στον κανονισμό (EΚ) αριθ. 1255/96 προκειμένου να ληφθούν υπόψη οι τεχνολογικές και οι οικονομικές εξελίξεις. Αυτό δεν αποκλείει την πρόωρη παύση της ισχύος ορισμένων μέτρων ή την παράτασή της και πέραν της ορισθείσας περιόδου, εφόσον συντρέχουν οικονομικοί λόγοι, σύμφωνα με τις αρχές που καθορίζονται στην ανακοίνωση της Επιτροπής του 1998 σχετικά με τις αυτόνομες δασμολογικές αναστολές και ποσοστώσεις[3].

(5) Κατά συνέπεια, ο κανονισμός (ΕΚ) αριθ. 1255/96 πρέπει να τροποποιηθεί αναλόγως.

(6) Δεδομένου ότι οι περίοδοι ισχύος των αναστολών που θεσπίζει ο παρών κανονισμός αρχίζουν υποχρεωτικά την 1η Ιουλίου 2009, ο παρών κανονισμός πρέπει να τεθεί σε εφαρμογή την ίδια ημερομηνία και με άμεση ισχύ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1255/96 τροποποιείται ως εξής:

1. Παρεμβάλλονται οι σειρές για τα προϊόντα που απαριθμούνται στο παράρτημα I του παρόντος κανονισμού·

2. διαγράφονται οι σειρές για τα προϊόντα των οποίων οι κωδικοί ΣΟ και TARIC απαριθμούνται στο παράρτημα II του παρόντος κανονισμού.

Άρθρο 2

Η περιγραφή για τα προϊόντα του κωδικού TARIC 9001 90 00 60 στο παράρτημα του κανονισμού (ΕΚ) αριθ. 1255/96 τροποποιείται όπως καθορίζεται στο παράρτημα Ι του παρόντος κανονισμού με ισχύ από την 1η Ιανουαρίου 2009.

Άρθρο 3

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός εφαρμόζεται από την 1η Ιουλίου 2009.

Ωστόσο, το άρθρο 2 εφαρμόζεται από την 1η Ιανουαρίου 2009. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

Προϊόντα που αναφέρονται στο άρθρο 1 παράγραφος 1

Κωδικός ΣΟ | TARIC | Περιγραφή | Αυτόνοµοι δασµοί | Περίοδος της ισχύος |

ex 1518 00 99 | 10 | Λάδι jojoba, υδρογονωμένο και βελτιωμένης υφής | 0 % | 1.7.2009-31.12.2013 |

ex 2804 50 90 | 10 | Τελλούριο με κατά βάρος περιεκτικότητα 99,99 % ή μεγαλύτερη, χωρίς όμως να υπερβαίνει το 99,999 % | 0 % | 1.7.2009-31.12.2013 |

ex 2827 39 85 | 30 | Διχλωρίδιο του μαγγάνιου | 0 % | 1.7.2009-31.12.2013 |

ex 2903 39 90 | 75 | Trans-1,3,3,3-τετραφθοροπροπένιο-1 | 0 % | 1.7.2009-31.12.2013 |

ex 2903 69 90 | 50 | Φθορoβενζόλιο | 0 % | 1.7.2009-31.12.2013 |

ex 2903 69 90 | 60 | α-Χλωρο(αιθυλο)τολουόλια | 0 % | 1.7.2009-31.12.2013 |

ex 2904 90 40 | 10 | Τριχλωρονιτρομεθάνιο, που προορίζεται για την κατασκευή προϊόντων της διάκρισης 3808 92 (1) | 0 % | 1.7.2009-31.12.2013 |

ex 2909 19 90 | 60 | 1-μεθοξυεπταφθοροπροπάνιο | 0 % | 1.7.2009-31.12.2013 |

ex 2921 19 85 | 60 | Τετράκις(αιθυλομεθυλαμινο)ζιρκόνιο (IV) | 0 % | 1.7.2009-31.12.2013 |

*ex 2921 51 19 | 20 | Τολουολοδιαμίνη (TDA), που περιέχει κατά βάρος τουλάχιστον 78 % όχι όμως περισσότερο από 82 % 4-μεθυλο-μ-φαινυλενοδιαμίνη και τουλάχιστον 18 % όχι όμως περισσότερο από 22 % 2-μεθυλο-μ-φαινυλενοδιαμίνη, και με περιεκτικότητα σε κατάλοιπα πίσσας που δεν υπερβαίνει το 0,23 % κατά βάρος | 0 % | 1.7.2009-31.12.2013 |

ex 2922 29 00 | 46 | p-ανισιδινο-3-σουλφονικό οξύ | 0 % | 1.7.2009-31.12.2013 |

ex 2926 90 95 | 35 | 2-βρωμο-2(βρωμομεθυλο)πεντάνιοδινιτρίλιο | 0 % | 1.7.2009-31.12.2013 |

ex 2928 00 90 | 70 | Βουτανoνη-οξίμη | 0 % | 1.7.2009-31.12.2013 |

ex 2931 00 95 | 20 | Τρικαρβονυλομεθυλοκυκλοπενταδιενυλιούχο μαγγάνιο με κατά βάρος περιεκτικότητα σε τρικαρβονυλοκυκλοπενταδιενυλιούχο μαγγάνιο που δεν υπερβαίνει το 4,9 % | 0 % | 1.7.2009-31.12.2013 |

ex 2932 13 00 | 10 | Αλκοόλη τετραϋδροφουρφουρυλική | 0 % | 1.7.2009-31.12.2013 |

ex 2932 19 00 | 40 | Φουράνιο με καθαρότητα, κατά βάρος, 99 % ή περισσότερο | 0 % | 1.7.2009-31.12.2013 |

ex 2932 19 00 | 41 | 2,2 δι(τετραϋδροφουρυλο)προπάνιο | 0 % | 1.7.2009-31.12.2013 |

ex 2932 99 00 | 35 | 1,2,3-τριδεσοξυ-4,6:5,7-δις-O-[(4-προπυλοφαινυλο)μεθυλενο]-εννεϊτόλη | 0 % | 1.7.2009-31.12.2013 |

ex 2933 49 10 | 20 | 3-υδροξύ-2-μεθυλοκινο-λινο-4-καρβοξυλικό oξύ | 0 % | 1.7.2009-31.12.2013 |

ex 2933 79 00 | 50 | 6-βρωμο-3-μεθυλο-3H-διβενζο(f,ij)ισοκινολινοδιόνη-2,7 | 0 % | 1.7.2009-31.12.2013 |

ex 2934 99 90 | 66 | 1,1-διοξείδιο του τετραυδρoθειοφαίνιου | 0 % | 1.7.2009-31.12.2013 |

ex 3207 40 80 | 20 | Μικρά φύλλα υάλου, επικαλυμμένα με άργυρο, με μέση διάμετρο 40 (± 10) µm | 0 % | 1.7.2009-31.12.2013 |

ex 3208 20 10 | 20 | Διάλυμα εμβάπτισης για τελική επίστρωση, με κατά βάρος περιεκτικότητα σε ακρυλικά-μεθακρυλικά-αλκενοσουλφονικά συμπολυμερή με φθοριωμένες πλευρικές αλυσίδες 2 % ή μεγαλύτερη, χωρίς όμως να υπερβαίνει το 15 %, σε διάλυμα κ-βουτανόλης ή/και 4-μεθυλοπεντανόλης-2 ή/και διισοαμυλαιθέρα | 0 % | 1.7.2009-31.12.2013 |

ex 3215 90 80 | 30 | Μελάνη με κατά βάρος περιεκτικότητα σε άμορφο διοξείδιο του πυριτίου 5 % ή μεγαλύτερη, χωρίς όμως να υπερβαίνει το 10 %, συσκευασμένη σε φύσιγγες μιας χρήσεως, για χρήση στη σήμανση ολοκληρωμένων κυκλωμάτων (1) | 0 % | 1.7.2009-31.12.2013 |

*ex 3808 91 90 | 30 | Παρασκεύασμα που περιέχει ενδοσπόρια ή σπόρους και κρύσταλλους πρωτεϊνών που προέρχονται από την υβριδική ποικιλία είτε: — Bacillus thuringiensis Berliner subsp. aizawai και kurstaki ή, — Bacillus thuringiensis subsp. kurstaki ή, — Bacillus thuringiensis subsp. israelensis | 0 % | 1.7.2009-31.12.2013 |

ex 3808 91 90 | 50 | Ιός της πυρηνικής πολυέδρωσης του Spodoptera exigua (SeNPV) σε υδατικό εναιώρημα γλυκερόλης | 0 % | 1.7.2009-31.12.2013 |

ex 3811 19 00 | 10 | Διάλυμα τρικαρβονυλομεθυλοκυκλοπενταδιενυλιούχου μαγγανίου σε αρωματικό υδρογονάνθρακα ως διαλύτη, με κατά βάρος περιεκτικότητα μεταξύ 61 % και 63 %, το οποίο δεν περιέχει περισσότερο από: — 4,9 % 1,2,4-τριμεθυλοβενζόλιο, — 4,9 % ναφθαλίνιο και — 0,5 % 1,3,5-τριμεθυλοβενζόλιο, | 0 % | 1.7.2009-31.12.2013 |

ex 3811 90 00 | 10 | Άλας διεννεϋλοναφθυλοσουλφονικού οξέος σε μορφή διαλύματος σε ορυκτέλαιο | 0 % | 1.7.2009-31.12.2013 |

*ex 3815 90 90 | 77 | Κόνις καταλύτη σε υδατικό αιώρημα με κατά βάρος περιεκτικότητα: — τουλάχιστον 1 % αλλά όχι μεγαλύτερη από 3 % σε παλλάδιο, — τουλάχιστον 0,25 % αλλά όχι μεγαλύτερη από 3 % σε μόλυβδο, — τουλάχιστον 0,25 % αλλά όχι μεγαλύτερη από 0,5 % υδροξείδιο του μoλύβδoυ, — τουλάχιστον 5,5 % αλλά όχι μεγαλύτερη από 10 % σε αργίλιο, — τουλάχιστον 4 % αλλά όχι μεγαλύτερη από 10 % σε μαγνήσιο, — τουλάχιστον 30 % αλλά όχι μεγαλύτερη από 50 % σε διοξείδιο του πυριτίου | 0 % | 1.7.2009-31.12.2013 |

ex 3817 00 80 | 20 | Μείγμα αλκυλοβενζολίων με διακλαδισμένη αλυσίδα ατόμων άνθρακα, που περιέχει κυρίως δωδεκυλοβενζόλιο | 0 % | 1.7.2009-31.12.2013 |

ex 3824 90 97 | 15 | Δομημένη φωσφορική πυριτία-αλουμίνα | 0 % | 1.7.2009-31.12.2013 |

ex 3824 90 97 | 16 | Μείγμα δις{4-(3-(3-φαινοξυκαρβονυλαμινο)τολουυλ)ουρεϊδο}φαινυλοσουλφόνης, 2,4-διακαρβαμιδικού διφαινυλοτολουυλίου και 1-[4-(4-αμινοβενζολοσουλφονυλο)-φαινυλο]-3-(3-φαινοξυκαρβονυλαμινο-τολουυλ)-ουρίας | 0 % | 1.7.2009-31.12.2013 |

ex 3824 90 97 | 17 | Μείγμα οξικών εστέρων 3-βουτυλενοδιόλης-1,2 με κατά βάρος περιεκτικότητα 65 % ή μεγαλύτερη, χωρίς όμως να υπερβαίνει το 90 % | 0 % | 1.7.2009-31.12.2013 |

*ex 3902 20 00 | 10 | Πολυϊσοβουτυλένιο, με αριθμητικό μέσο μοριακό βάρος (Mn) 700 ή περισσότερο αλλά που δεν υπερβαίνει 800 | 0 % | 1.7.2009-31.12.2013 |

ex 3902 20 00 | 20 | Υδρογονωμένο πολυισοβουτένιο, σε υγρή μορφή | 0 % | 1.7.2009-31.12.2013 |

ex 3902 90 90 | 55 | Θερμοπλαστικό ελαστομερές με δομή συμπολυμερούς κατά τεμάχια A-B-A πολυστυρολίου, πολυ-ισοβουτυλενίου και πολυστυρολίου, με κατά βάρος περιεκτικότητα σε πολυστυρόλιο 10 % ή μεγαλύτερη, χωρίς όμως να υπερβαίνει το 35 % | 0 % | 1.7.2009-31.12.2013 |

*ex 3903 90 90 *ex 3911 90 99 | 40 50 | Συμπολυμερές στυρολίου, α-μεθυλοστυρολίου και ακρυλικού οξέος, με αριθμητικό μέσο μοριακό βάρος (Mn) 500 ή περισσότερο αλλά που δεν υπερβαίνει 6 000 | 0 % | 1.7.2009-31.12.2013 |

ex 3904 69 90 | 81 | Πολυ(βινυλιδενοφθορίδιο) σε μορφή σκόνης ή υδατικού εναιωρήματος | 0 % | 1.7.2009-31.12.2013 |

ex 3906 90 90 | 25 | Διαφανές υγρό, μη αναμείξιμο με νερό, που περιέχει, κατά βάρος: — τουλάχιστον 50 % αλλά όχι μεγαλύτερη από 51 % συμπολυμερούς πολυ(μεθακρυλικού μεθυλίου), — τουλάχιστον 37 % αλλά όχι μεγαλύτερη από 39 % ξυλολίου — τουλάχιστον 11 % αλλά όχι μεγαλύτερη από 13 % οξικού n-βουτυλίου | 0 % | 1.7.2009-31.12.2013 |

*ex 3906 90 90 | 30 | Συμπολυμερές στυρολίου, μεθακρυλικό υδροξυαιθυλίου και ακρυλικού 2-αιθυλεξυλίου, με αριθμητικό μέσο μοριακό βάρος (Mn) 500 ή περισσότερο αλλά που δεν υπερβαίνει 6 000 | 0 % | 1.7.2009-31.12.2013 |

ex 3906 90 90 | 35 | Λευκή σκόνη συμπολυμερούς διμεθακρυλικής αιθανοδιόλης-1,2 και μεθακρυλικού μεθυλίου με μέγεθος σωματιδίων όχι μεγαλύτερο από 18 µm, αδιάλυτη στο νερό | 0 % | 1.7.2009-31.12.2013 |

ex 3906 90 90 | 65 | Πολυαλκυλακρυλικό πολυμερές, χημικώς τροποποιημένο με κοβάλτιο, με σημείο τήξης (Tm) 65 °C (± 5 °C), μετρούμενο με διαφορική θερμιδομετρία σάρωσης (DSC) | 0 % | 1.7.2009-31.12.2013 |

*ex 3907 20 11 | 10 | Πολυ(οξείδιο του αιθυλενίου) με αριθμητικό μέσο μοριακό βάρος (Mn) 100 000 ή περισσότερο | 0 % | 1.7.2009-31.12.2013 |

*ex 3907 20 11 | 20 | Δις[μεθοξυπολυ[αιθυλενογλυκολο)]-μηλεϊνιμιδοπροπιοναμίδιο, χημικώς τροποποιημένο με λυσίνη, αριθμητικού μέσου μοριακού βάρους (Mn) 40 000 | 0 % | 1.7.2009-31.12.2013 |

*ex 3907 20 11 | 30 | Δις[μεθοξυπολυ[αιθυλενογλυκόλη)], χημικώς τροποποιημένη με λυσίνη, με δις(μηλεϊνιμίδιο) ως τερματική ομάδα, αριθμητικού μέσου μοριακού βάρους (Mn) 40 000 | 0 % | 1.7.2009-31.12.2013 |

*ex 3907 20 21 | 20 | Συμπολυμερές τετραϋδροφουρανίου και τετραϋδρο-3-μεθυλοφουρανίου με αριθμητικό μέσο μοριακό βάρος (Mn) 3500 (± 100) | 0 % | 1.7.2009-31.12.2013 |

ex 3907 20 99 | 50 | Υπερφθοροπολυαιθερικό πολυμερές με βινυλο-σιλύλιο ως τερματική ομάδα ή συνδυασμός δύο στοιχείων με κύριο συστατικό τον ίδιο τύπο υπερφθοροπολυαιθερικού πολυμερούς με βινυλο-σιλύλιο ως τερματική ομάδα | 0 % | 1.7.2009-31.12.2013 |

ex 3907 20 99 | 55 | Ηλεκτρικιμιδυλεστέρας του μεθοξυπολυ(αιθυλενογλυκολο)προπιονικού οξέος, αριθμητικού μέσου μοριακού βάρους (Mn) 5 000 | 0 % | 1.7.2009-31.12.2013 |

*ex 3907 30 00 | 50 | Υγρή εποξειδική ρητίνη από συμπολυμερές 2-προπενονιτριλίου/1,3-εποξειδικού βουταδιενίου, χωρίς διαλύτη, η οποία περιέχει: — ένυδρο βορικό ψευδάργυρο σε αναλογία 40 % κ.β. κατ’ανώτατο όριο, — τριοξείδιο του αντιμονίου σε αναλογία 5 % κ.β. κατ’ ανώτατο όριο | 0 % | 1.7.2009-31.12.2013 |

ex 3908 90 00 | 10 | Πολυ(ιμινομεθυλένο-1,3-φαινυλενομεθυλενοϊμινοαδιποϋλιο), σε μία από τις μορφές που αναφέρονται στη σημείωση 6 στοιχείο β) του κεφαλαίου 39 | 0 % | 1.7.2009-31.12.2013 |

*ex 3911 10 00 | 81 | Μη υδρογονωμένη ρητίνη υδρογονανθράκων, λαμβανόμενη από πολυμερισμό αλκενίων C-5 έως C-10, κυκλοπενταδιενίου και δικυκλοπενταδιενίου, με χρωματική κλίμακα Γκάρντνερ άνω των 10 για το αμιγές προϊόν ή με χρωματική κλίμακα Γκάρντνερ άνω των 8 για διάλυμα 50 % κατ’όγκο σε τολουόλιο (όπως καθορίζεται με τη μέθοδο ASTM D6166) | 0 % | 1.7.2009-31.12.2013 |

ex 3911 90 19 | 10 | Πολυ(οξυ-1,4-φαινυλενοσουλφονυλο-1,4-φαινυλενοοξυ-4,4'-διφαινυλένιο) | 0 % | 1.7.2009-31.12.2013 |

ex 3913 90 00 | 85 | Στείρο υαλουρονικό νάτριο | 0 % | 1.7.2009-31.12.2013 |

*ex 3913 90 00 | 92 | Πρωτεΐνη σταθμικού μέσου μοριακού βάρους (Mw) 100.000 έως 300.000, χημικώς τροποποιημένη με καρβοξυλίωση ή/και προσθήκη φθαλικού οξέος | 0 % | 1.7.2009-31.12.2013 |

*ex 3919 10 61 *ex 3919 10 69 *ex 3919 90 61 *ex 3919 90 69 ex 3920 10 89 | 94 92 93 93 25 | Συγκολλητικό φίλμ αποτελούμενο από μία βάση συμπολυμερούς αιθυλενίου και ακρυλικό οξύ (EVA) με πάχος 70 µm ή περισσότερο και από ένα συγκολλητικό τμήμα ακρυλικού τύπου με πάχος 5 µm ή περισσότερο, προοριζόμενο για την προστασία της επιφάνειας δίσκων από πυρίτιο (1) | 0 % | 1.7.2009-31.12.2013 |

ex 3919 10 69 ex 3919 90 69 | 96 98 | Αυτοκόλλητο ανακλαστικό πολυστρωματικό φύλλο κανονικού σχήματος, αποτελούμενο, κατά σειρά, από μια μεμβράνη ακρυλικού πολυμερούς, μια στιβάδα πολυ(μεθακρυλικού μεθυλίου) που περιέχει μικροπρίσματα και, ενδεχομένως, μια πρόσθετη πολυεστερική στιβάδα και κόλλα, με τελικό αποσπώμενο φύλλο | 0 % | 1.7.2009-31.12.2013 |

*ex 3919 90 31 | 45 | Διαφανής αυτοκόλλητη μεμβράνη πολυ(τερεφθαλικού αιθυλενίου), απαλλαγμένη από προσμείξεις ή ελαττώματα, με τη μία πλευρά επικαλυμμένη με ευαίσθητη στην πίεση ακρυλική συγκολλητική ουσία και προσταστευτική επένδυση, φέρουσα στην άλλη πλευρά αντιστατική στρώση βασισμένης σε ιόντα οργανικής ένωσης χολίνης και εκτυπώσιμη κονιοστεγή στρώση τροποποιημένης αλκυλικής οργανικής ένωσης μακράς αλυσίδας, συνολικού πάχους χωρίς την επένδυση τουλάχιστον 54 μm αλλά όχι μεγαλύτερου από 64 μm και πλάτους άνω των 1295mm αλλά το πολύ 1305mm | 0 % | 1.7.2009-31.12.2013 |

*ex 3919 90 61 | 51 | Διαφανής αυτοκόλλητη μεμβράνη από πολυ(αιθυλένιο), απαλλαγμένη από προσμείξεις ή ελαττώματα, με τη μία πλευρά επικαλυμμένη με ευαίσθητη στην πίεση ακρυλική συγκολλητική ουσία, πάχους τουλάχιστον 60 μm αλλά όχι μεγαλύτερου από 70 μm, και πλάτους άνω των 1245 mm αλλά το πολύ 1255 mm | 0 % | 1.7.2009 - 31.12.2013 |

ex 3919 90 61 | 55 | Μεμβράνη πολυ(βινυλοχλωριδίου) πάχους 78 µm ή μεγαλύτερου, επικαλυμμένη στη μια πλευρά με συγκολλητική στιβάδα ακρυλικού τύπου πάχους 8 µm ή μεγαλύτερου και με αποσπώμενο φύλλο, με αντοχή πρόσφυσης 1 764 mN/25 mm ή μεγαλύτερη, για χρήση στην κοπή πυριτίου (1) | 0 % | 1.7.2009-31.12.2013 |

ex 3920 62 19 | 20 | Αντανακλαστικές μεμβράνες από πολυεστέρα, που φέρουν εκτυπώσεις με μορφή πυραμίδων και προορίζονται για την κατασκευή αυτοκόλλητων σημάτων ασφαλείας και διακριτικών, ενδυμάτων ασφαλείας και των συμπληρωμάτων τους ή χαρτοφυλάκων γενικά, σακιδίων ή παρόμοιων ειδών (1) | 0 % | 1.7.2009-31.12.2013 |

ex 3920 62 19 ex 3920 62 19 | 75 77 | Διαφανής μεμβράνη πολυ(τερεφθαλικού αιθυλενίου), επικαλυμμένη και στις δύο πλευρές με λεπτά στρώματα, πάχους 7-80 nm το καθένα, ακρυλικών οργανικών ουσιών που προσδίδουν ικανοποιητικές ιδιότητες πρόσφυσης, με επιφανειακή τάση 37 Dyne/cm, διαπερατότητα φωτός μεγαλύτερη από 93 %, τιμή θολερότητας μικρότερη από 1,3 %, ολικό πάχος 125 µm ή 188 µm και πλάτος τουλάχιστον 850 mm, αλλά όχι μεγαλύτερο από 1 600 mm | 0 % | 1.7.2009-31.12.2013 |

ex 3920 91 00 | 95 | Τριστρωματική μεμβράνη πολυ(βουτυράλη βινυλίου) συνεξώθησης με έγχρωμη ταινία διαβαθμίσεων, που περιέχει δις(2-αιθυλεξανικό) 2,2’-αιθυλενοδιοξυδιαιθύλιο ως πλαστικοποιητή σε αναλογία 29 % κατά βάρος ή μεγαλύτερη, χωρίς όμως να υπερβαίνει το 31 % | 0 % | 1.7.2009-31.12.2013 |

*ex 3920 99 28 | 40 | Μεμβράνη από πολυμερές, που περιέχει τα ακόλουθα μονομερή: — πολυ(τετραμεθυλεναιθερο)γλυκόλη, — 4,4’-μεθυλενο-δις(ισοκυανικό κυκλοεξύλιο), — βουτανοδιολη-1,4 ή βουτανοδιολη-1,3, — πάχους τουλάχιστον 0,25 mm αλλά όχι άνω των 5,0 mm, — με ανάγλυφο σχήμα αποτυπωμένο στη μία επιφάνεια, — και επικαλυμμένη με αποσπώμενο φύλλο | 0 % | 1.7.2009-31.12.2013 |

ex 3921 19 00 | 93 | Ταινία από μικροπορώδες πολυτετραφθοροαιθυλένιο, σε βάση από υφάσματα μη υφασμένα, που προορίζεται για την παρασκευή φίλτρων εξοπλισμού αιμοκάθαρσης(1) | 0 % | 1.7.2009-31.12.2013 |

*ex 3921 90 55 | 20 | Προεμποτισμένο ενισχυμένο υαλοΰφασμα περιέχον ρητίνη κυανικού εστέρα ή ρητίνη δισμαλεϊμίδης (B) τριαζίνης (T) αναμεμειγμένη με εποξειδική ρητίνη, διαστάσεων: — 469,9 mm (±2 mm) x 622,3mm (±2 mm), ή — 469,9 mm (±2 mm) x 414,2 mm (±2 mm), ή — 546,1mm (±2 mm) x 622,3mm (±2 mm) | 0 % | 1.7.2009-31.12.2013 |

ex 5603 13 10 ex 5603 14 10 | 10 10 | Υφάσματα μη υφασμένα, ηλεκτρικώς μη αγώγιμα, αποτελούμενα από κεντρική μεμβράνη πολυ(τερεφθαλικού αιθυλενίου) επιστρωμένη σε κάθε πλευρά με μονοκατευθυνόμενες ίνες πολυ(τερεφθαλικού αιθυλενίου), επιχρισμένα και στις δύο πλευρές με ανθεκτική σε υψηλές θερμοκρασίες και ηλεκτρικώς μη αγώγιμη ρητίνη, βάρους 147 g/m2 ή μεγαλύτερου, που δεν υπερβαίνει όμως τα 265 g/m2, με εφελκυστική αντοχή ανισότροπου υλικού και προς τις δύο κατευθύνσεις, για χρήση ως ηλεκτρομονωτικό υλικό | 0 % | 1.7.2009-31.12.2013 |

7011 20 00 | Γυάλινες φύσιγγες και γυάλινοι σωλήνες, ανοιχτοί, και μέρη αυτών, χωρίς εξαρτήματα, που προορίζονται για καθοδικούς σωλήνες | 0 % | 1.7.2009-31.12.2013 |

ex 7019 19 10 | 30 | Νήματα 22 tex (± 1,6 tex), τα οποία λαμβάνονται από συνεχείς ίνες από γυαλί που μπορούν να νηματοποιηθούν, με ονομαστική διάμετρο 7 µm, στα οποία υπερισχύουν τα νημάτια που έχουν διάμετρο 6,35 µm ή περισσότερο αλλά που δεν υπερβαίνει τα 7,61 µm | 0 % | 1.7.2009-31.12.2013 |

ex 7320 90 10 | 91 | Επίπεδο σπειροειδές ελατήριο από θερμικά επιβελτιωμένο χάλυβα, με: — πάχος 2,67 mm και άνω, το πολύ όμως 4,11 mm, — πλάτος 12,57 mm ή μεγαλύτερο, το πολύ όμως 16,01 mm, — ροπή 18,05 Nm ή μεγαλύτερη, το πολύ όμως 73,5 Nm, — γωνία μεταξύ της ελεύθερης θέσης και της ονομαστικής θέσης άσκησης επαναφοράς 76° ή μεγαλύτερη, το πολύ όμως 218° προς χρήση στην κατασκευή τανυστών για ιμάντες μετάδοσης κίνησης σε μηχανές εσωτερικής καύσης (1) | 0 % | 1.7.2009-31.12.2013 |

*ex 7410 21 00 | 40 | Φύλλα ή πλάκες, αποτελούμενα — τουλάχιστον από μια ενδιάμεση χάρτινη στιβάδα ή ένα ενδιάμεσο φύλλο οποιουδήποτε τύπου μη υφασμένων ινών, επικαλυμμένο σε κάθε πλευρά με ύφασμα από υαλόνημα και εμποτισμένο με εποξειδική ρητίνη ή — από πολλαπλές χάρτινες στιβάδες, εμποτισμένες με φαινολική ρητίνη, επιστρωμένα στη μία ή και στις δύο πλευρές με χάλκινη μεμβράνη μέγιστου πάχους 0,15 mm | 0 % | 1.7.2009-31.12.2013 |

*ex 7410 21 00 | 50 | Ελάσματα — αποτελούμενα από τουλάχιστον ένα στρώμα υαλοϋφάσματος εμποτισμένου με εποξειδική ρητίνη, — καλυμμένα στη μία ή και τις δύο πλευρές με λεπτό φύλλο χαλκού πάχους όχι μεγαλύτερου από 0,15 mm, και — με διηλεκτρική σταθερά (DK) μικρότερη από 3,9 και συντελεστή απωλειών (Df) μικρότερο από 0,015 σε συχνότητα μέτρησης 10 GHz, μετρούμενα κατά IPC-TM-650 | 0 % | 1.7.2009-31.12.2013 |

ex 7604 21 00 ex 7604 29 90 | 10 30 | Μορφοποιημένες διατομές από κράμα αλουμινίου EN AW-6063 T5 — ανοδιωμένες — έστω και βερνικωμένες — με πάχος τοιχώματος 0,5 mm (± 1,2 %) και άνω, αλλά το πολύ 0,8 mm (± 1,2 %), προοριζόμενες για την παραγωγή προϊόντων της διάκρισης 8302 (1) | 0 % | 1.7.2009-31.12.2013 |

ex 8108 20 00 | 30 | Σκόνη τιτανίου με κλάσμα διερχόμενο από κόσκινο πλάτους βροχίδων 0,224 mm, 90 % και άνω κατά βάρος | 0 % | 1.7.2009-31.12.2013 |

ex 8501 10 99 | 80 | Βηματικός κινητήρας ΣΡ, — με γωνία βήματος 7,5° (± 0,5°), — ροπή αποσυγχρονισμού 25 mNm και άνω σε θερμοκρασία 25°C — συχνότητα παλμών αποσυγχρονισμού 1 960 pps και άνω, — διφασικό τύλιγμα και — ονομαστική τάση 10,5 V και άνω, το πολύ όμως 16,0 V | 0 % | 1.7.2009-31.12.2013 |

ex 8504 40 90 | 40 | Στατικοί μεταλλάκτες προς χρήση στην κατασκευή μονάδων ελέγχου μονοφασικών ηλεκτροκινητήρων με παροχή ρεύματος ισχύος μικρότερης από 3 kW (1) | 0 % | 1.7.2009-31.12.2013 |

*ex 8519 81 35 | 10 | Μη συναρμολογημένο ή ημιτελές συγκρότημα, που περιλαμβάνει τουλάχιστον μία οπτική μονάδα και κινητήρες συνεχούς ρεύματος και λειτουργικό κύκλωμα ελέγχου, με ψηφιακό/αναλογικό μετατροπέα, προς χρήση στην κατασκευή συσκευών αναπαραγωγής ήχου με δίσκους CD, ραδιοφωνικών δεκτών που χρησιμοποιούνται σε μηχανοκίνητα οχήματα ή συσκευών ραδιοπλοήγησης (1) | 0 % | 1.7.2009-31.12.2013 |

*ex 8522 90 80 | 83 | Συσκευή δίσκων οπτικής εγγραφής Blu-ray για την αναπαραγωγή/εγγραφή οπτικών σημάτων από/προς ψηφιακούς βιντεοδίσκους (DVD) και για την αναπαραγωγή οπτικών σημάτων από δίσκους οπτικής εγγραφής CD και Blu-ray, εφοδιασμένη τουλάχιστον με: — 3 ειδών μήκους κύματος διόδους λέιζερ, — ολοκληρωμένο κύκλωμα οδηγού λέιζερ, — ολοκληρωμένο κύκλωμα φωτοανιχνευτή, — ολοκληρωμένο κύκλωμα εμπρόσθιας οθόνης και ενεργοποιητή, προς χρήση στην παραγωγή προϊόντων της κλάσης αριθ. 8521 (1) | 0 % | 1.7.2009-31.12.2013 |

*ex 8522 90 80 | 84 | Μηχανισμός ή μονάδα μπλου ρέι (Blu-ray), με ή χωρίς δυνατότητα εγγραφής, για την αναπαραγωγή ή την εγγραφή οπτικών σημάτων από ή προς δίσκους μπλου ρέι και dvd και για την αναπαραγωγή οπτικών σημάτων από σύμπυκνο δίσκο (CD), όπου περιλαμβάνονται τουλάχιστον: — συσκευή δίσκων οπτικής εγγραφής με τρία είδη λέιζερ, — κινητήρας ατράκτου, — βηματικός κινητήρας, — ολοκληρωμένο κύκλωμα ελέγχου του κινητήριου μηχανισμού με τοποθετημένη ή και όχι κάρτα τυπωμένου κυκλώματος, ολοκληρωμένο κύκλωμα οδήγησης του κινητήρα και μνήμη, προς χρήση στην παραγωγή προϊόντων της κλάσης αριθ. 8521 (1) | 0 % | 1.7.2009-31.12.2013 |

*ex 8525 80 19 | 30 | Συνεπτυγμένη συσκευή λήψης εικόνων για τηλεόραση κλειστού κυκλώματος (CCTV) τύπου πλαισίου, με βάρος που δεν υπερβαίνει τα 250 g, έστω και τοποθετημένη σε περίβλημα του οποίου οι διαστάσεις δεν υπερβαίνουν τα 50 mm × 60 mm × 89,5 mm, με ενιαία διάταξη συζευγμένου φορτίου (CCD) μονού αισθητήρα, της οποίας ο αριθμός πραγματικών εικονοκυττάρων δεν υπερβαίνει τα 440 000, προς χρήση σε συστήματα παρακολούθησης μέσω CCTV (1) | 0 % | 1.7.2009-31.12.2013 |

ex 8528 59 90 | 30 | Έγχρωμη οθόνη υγρών κρυστάλλων με μήκος διαγωνίου 660,4 mm (± 13 mm), χωρίς περίβλημα, με πλαίσιο τοποθέτησης για εγκατάσταση σε προϊόντα του κωδικού ΣΟ 9504 | 0 % | 1.7.2009 - 31.12.2009 |

ex 8540 91 00 | 40 | Πηνίο εκτροπής για σωληνωτές καθοδικές λυχνίες | 0 % | 1.7.2009-31.12.2013 |

ex 8540 91 00 | 50 | Μεταλλικό κομβίο ανόδου που καθιστά δυνατή την ηλεκτρική επαφή με την άνοδο εντός της λυχνίας έγχρωμων εικόνων | 0 % | 1.7.2009-31.12.2013 |

*ex 8543 70 90 | 90 | Δομοστοιχείο κυψέλης καυσίμου αποτελούμενο τουλάχιστον από κυψέλες καυσίμου με μεμβράνες πολυμερικού ηλεκτρολύτη, σε περίβλημα με ενσωματωμένο σύστημα ψύξης, προς χρήση στην κατασκευή συστημάτων κίνησης αυτοκινήτων (1) | 0 % | 1.7.2009-31.12.2013 |

ex 8544 42 90 | 10 | Καλώδιο μετάδοσης δεδομένων, ικανότητας μετάδοσης 600 Mbits/s ή μεγαλύτερης, με: — τάση 1,25 V (± 0,25 V) — ακροδέκτες σε κάθε άκρο, από τους οποίους τουλάχιστον ένας φέρει ακίδες με βήμα 0,5 mm, — εξωτερική δικτυωτή θωράκιση, — συνεστραμμένα ζεύγη συρμάτων χαλκού με εμπέδηση 100 Ohm και με βήμα συστροφής όχι μεγαλύτερο από 8 mm χρησιμοποιούμενο αποκλειστικά και μόνο για επικοινωνία μεταξύ οθόνης υγρών κρυστάλλων και ηλεκτρονικών κυκλωμάτων επεξεργασίας εικόνας | 0 % | 1.7.2009-31.12.2013 |

ex 8544 49 93 | 20 | Εύκαμπτο καλώδιο με μόνωση PET/PVC, των εξής χαρακτηριστικών: — τάση το πολύ 60 V, — ένταση ρεύματος το πολύ 1 A — αντίσταση στη θερμότητα το πολύ 105°C, — με μεμονωμένα σύρματα πάχους 0,05 mm (± 0,01 mm) και πλάτους το πολύ 0,65 mm (± 0,03 mm) — απόσταση μεταξύ αγωγών το πολύ 0,5 mm και — βήμα (απόσταση μεταξύ διακέντρων των αγωγών) το πολύ 1,08 mm | 0 % | 1.7.2009-31.12.2013 |

ex 9001 20 00 ex 9001 90 00 | 20 55 | Ελάσματα ανταυγαστικά, φύλλα ανακλαστικά ή πρισματόφυλλα, όχι τυπωμένα ανταυγαστικά ελάσματα, για χρήση οπτική, με ή χωρίς ιδιότητες πολωτή, κομμένα κατά τρόπο ειδικό | 0 % | 1.7.2009-31.12.2013 |

ex 9001 90 00 | 60 | Ανακλαστικές ταινίες σε ρόλους | 0 % | 1.1.2009-31.12.2013 |

ex 9013 20 00 | 10 | Λέιζερ διοξειδίου του άνθρακα, διεγειρόμενο από υψίσυχνο ρεύμα, με ισχύ εξόδου 12 Watt και άνω, το πολύ όμως 200 Watt | 0 % | 1.7.2009-31.12.2013 |

ex 9013 20 00 | 20 | Συγκροτήματα κεφαλών λέιζερ προς χρήση στην κατασκευή μετρητικών ή ελεγκτικών μηχανημάτων για ημιαγωγούς δίσκους (wafers) ή ημιαγωγούς διατάξεις (1) | 0 % | 1.7.2009-31.12.2013 |

ex 9013 20 00 | 30 | Λέιζερ προς χρήση στην κατασκευή μετρητικών ή ελεγκτικών μηχανημάτων για ημιαγωγούς δίσκους (wafers) ή ημιαγωγούς διατάξεις(1) | 0 % | 1.7.2009-31.12.2013 |

ex 9022 90 90 | 10 | Πίνακες για συσκευές ακτίνων Χ (αισθητήρες επίπεδου πίνακα ακτίνων Χ/αισθητήρες ακτίνων Χ) αποτελούμενοι από φύλλο υάλου με μήτρα κρυσταλλοτριόδων λεπτού υμενίου, καλυμμένοι με υμένιο άμορφου πυριτίου, επιχρισμένοι με στρώμα σπινθηριστή ιωδιούχου καισίου και μεταλλοποιημένο προστατευτικό στρώμα, με ενεργό επιφάνεια 409,6 mm² x 409,6 mm² και μέγεθος εικονοψηφίδας 200 µm² x 200 µm² | 0 % | 1.7.2009-31.12.2013 |

ex 9405 40 39 | 10 | Αυτοτελής μονάδα φωτισμού περιβάλλοντος, μήκους τουλάχιστον 300 mm αλλά όχι μεγαλυτέρου των 600 mm, με βάση διάταξη φωτισμού αποτελούμενη από σειρά τουλάχιστον 3 αλλά όχι περισσοτέρων των 9 φωτοδιόδων (LED) εκπομπής αποκλειστικά ερυθρού, πράσινου ή κυανού χρώματος, που είναι ενσωματωμένες σε μια μόνον μικροπλακέττα και τοποθετημένες σε κάρτα τυπωμένου κυκλώματος (PCB), με τον φωτισμό συνδεόμενο στην εμπρόσθια και/ή την οπίσθια πλευρά του δέκτη τηλεόρασης επίπεδης οθόνης (1) | 0 % | 1.7.2009-31.12.2013 |

ex 9405 40 39 | 20 | Ηλεκτρικό φωτιστικό σώμα κατασκευασμένο από λευκό πυρίτιο, αποτελούμενο κυρίως από: — δομοστοιχείο μήτρας LED διαστάσεων 38,6 mm x 20,6 mm (± 0,1 mm), εφοδιασμένο με 128 μικροπλακέτες LED ερυθρού και πράσινου φωτός, και — εύκαμπτη πλακέτα τυπωμένου κυκλώματος, εφοδιασμένη με θερμίστορ αρνητικού συντελεστή θερμοκρασίας | 0 % | 1.7.2009-31.12.2013 |

(1) | Η υπαγωγή στη διάκριση αυτή υπόκειται στους όρους που προβλέπονται από τις σχετικές κοινοτικές διατάξεις (βλ. άρθρα 291 μέχρι 300 του κανονισμού (ΕΟΚ) αριθ. 2454/93 της Επιτροπής — ΕΕ L 253 της 11.10.1993, σ. 1). |

(*) | Τροποποιημένη θέση. |

ΠΑΡΑΡΤΗΜΑ II

Προϊόντα που αναφέρονται στο άρθρο 1 παράγραφος 2

Κωδικός ΣΟ | TARIC |

ex 0304 29 61 ex 0304 99 99 | 10 31 |

*ex 1511 90 19 *ex 1511 90 91 *ex 1513 11 10 *ex 1513 19 30 *ex 1513 21 10 *ex 1513 29 30 | 10 10 10 10 10 10 |

*ex 2921 51 19 | 20 |

*ex 3808 91 90 | 30 |

*ex 3815 90 90 | 77 |

*ex 3817 00 50 | 10 |

*ex 3902 20 00 | 10 |

ex 3902 90 90 | 97 |

*ex 3903 90 90 *ex 3911 90 99 | 40 50 |

ex 3903 90 90 | 85 |

*x 3905 99 90 | 96 |

*ex 3906 90 90 | 30 |

*ex 3907 20 11 | 10 |

*ex 3907 20 11 | 20 |

*ex 3907 20 11 | 30 |

*ex 3907 20 21 | 20 |

*ex 3907 30 00 | 50 |

*ex 3911 10 00 | 81 |

*ex 3913 90 00 | 92 |

*ex 3913 90 00 | 98 |

*ex 3919 10 61 *ex 3919 10 69 *ex 3919 90 61 *ex 3919 90 69 | 94 92 93 93 |

*ex 3919 90 31 | 45 |

*ex 3919 90 61 | 51 |

*ex 3920 99 28 | 40 |

*ex 3921 90 55 | 20 |

*ex 7011 20 00 | 20 |

*ex 7011 20 00 | 50 |

*ex 7409 19 00 *ex 7410 21 00 | 20 50 |

*ex 7410 21 00 | 40 |

ex 7410 21 00 | 70 |

ex 7606 12 91 ex 7606 12 93 | 20 20 |

*ex 8519 81 35 | 10 |

*ex 8522 90 80 | 83 |

*ex 8522 90 80 | 84 |

*ex 8525 80 19 | 30 |

*ex 8543 70 90 | 90 |

*ex 9001 90 00 | 60 |

(*) | Τροποποιημένη θέση. |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Πρόταση κανονισμού του Συμβουλίου σχετικά με την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα και προϊόντα αλιείας.

2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:

Κεφάλαιο και άρθρο: Κεφάλαιο 12, άρθρο 120

Ποσό εγγεγραμμένο στον προϋπολογισμό για το εν λόγω οικονομικό έτος: € 17.655.800.000

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

x( Πρόταση χωρίς δημοσιονομική επίπτωση στις δαπάνες, αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη:

(εκατ. ευρώ, μέχρι πρώτου δεκαδικού ψηφίου)

Γραμμή προϋπολογισμού | Έσοδα[4] | Περίοδος από την ηη/μμ/εεεε | [Έτος 2ο εξάμηνο 2009 και 2010 - 2013] |

Άρθρο 120 | Επιπτώσεις στους ιδίους πόρους | 01/07/2009 - 31/12/2013 | -11,3/έτος |

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Προβλέπεται η διενέργεια ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του Κοινοτικού Τελωνειακού Κώδικα.

5. ΑΛΛΕΣ ΠΑΡΑΤΗΡΗΣΕΙΣ

Για να περιοριστούν τα οικονομικά προβλήματα, έχει καθοριστεί ημερομηνία λήξης ισχύος.

Η παρούσα πρόταση περιλαμβάνει τις τροποποιήσεις που πρέπει να επέλθουν στο παράρτημα του ισχύοντος κανονισμού προκειμένου να ληφθούν υπόψη:

1. οι νέες αιτήσεις αναστολής οι οποίες υποβλήθηκαν και έγιναν δεκτές·

2. οι τεχνικές εξελίξεις των προϊόντων και οι οικονομικές τάσεις της αγοράς, που έχουν ως αποτέλεσμα την άρση ορισμένων ισχυουσών αναστολών.

Προσθήκη

Το παρόν παράρτημα, πέραν των τροποποιήσεων που οφείλονται στις αλλαγές των περιγραφών, περιλαμβάνει 66 νέα προϊόντα. Οι αντίστοιχες αναστολές έχουν ως αποτέλεσμα τη μη είσπραξη δασμών, οι οποίοι υπολογίζονται βάσει των προβλεπόμενων εισαγωγών στο κράτος μέλος που υποβάλλει την αίτηση για το δεύτερο εξάμηνο του 2009 και για τα έτη 2010 έως 2013, σε 10,2 εκατομμύρια ευρώ ετησίως συνολικά.

Ωστόσο, από τις υφιστάμενες στατιστικές για τα προηγούμενα έτη προκύπτει ότι το εν λόγω ποσό πρέπει να πολλαπλασιασθεί κατά μέσο όρο επί 1,8 προκειμένου να ληφθούν υπόψη οι εισαγωγές που πραγματοποιούνται σε άλλα κράτη μέλη που εφαρμόζουν τις ίδιες αναστολές. Η απώλεια εσόδων ανέρχεται συνεπώς σε 18,4 εκατομμύρια ευρώ περίπου ανά έτος.

Διαγραφή:

Από το παρόν παράρτημα έχουν διαγραφεί 5 προϊόντα τα οποία αντιστοιχούν στους δασμούς που έχουν θεσπιστεί εκ νέου. Αυτό συνεπάγεται αύξηση των πόρων κατά 3,4 εκατομμύρια ευρώ , όπως υπολογίζονται από τις αιτήσεις αναστολής ή από τα διαθέσιμα στατιστικά στοιχεία (2008).

Εκτίμηση του κόστους της παρούσας ενέργειας

Με βάση τα διαθέσιμα στατιστικά στοιχεία (2008), η απώλεια εσόδων που προκύπτει από τον παρόντα κανονισμό εκτιμάται σε 18,4 – 3,4 = 15,0 εκατομμύρια ευρώ (ακαθάριστο ποσό, συμπεριλαμβανομένων των εξόδων είσπραξης) x 0,75 = 11,3 εκατομμύρια ευρώ / έτος για την περίοδο από 01.07.2009 έως 31.12.2013.

Η απώλεια εσόδων που προέρχονται από τους παραδοσιακούς ιδίους πόρους αντισταθμίζεται από τις εισφορές που καταβάλλουν τα κράτη μέλη βάσει του ΑΕΕ τους.

[1] ΕΕ C της , σ. .

[2] ΕΕ L 158 της 29.6.1996, σ. 1.

[3] ΕΕ C 128 της 25.4.1998, σ. 2.

[4] Όσον αφορά τους παραδοσιακούς ίδιους πόρους (γεωργικοί δασμοί, εισφορές ζάχαρης και τελωνειακοί δασμοί), τα αναφερόμενα ποσά πρέπει να είναι καθαρά ποσά (δηλαδή ακαθάριστα ποσά μετά την αφαίρεση του 25% για έξοδα είσπραξης).